ดิฉันเป็นคนรอบเดือนไม่สม่ำเสมอ เช่น 37 วัน 44 วัน ประจำเดือนล่าสุดวันที่ 31-4 เมย ปัจจุบันรอบเดือนยังไม่มาค่ะ และมีเพศสัมพันธ์หลังประจำเดือนหมด ตั้งแต่วันที่ 8 เมย โดยความถี่ วันเว้นวันและ2วันครั้ง ล่าสุด วันที่ 5 พค โดยทุกครั้งจะไม่ได้ป้องกัน เพื่อต้องการมีบุตรค่ะคำถามที่อยากจะถามคุณ1.หากไข่ปฎิสนธิแล้วและมีเพศสัมพันธ์ แต่เราไม่รุ้ตัวเพราะยังไม่ได้ตรวจ แบบนี้มีผลข้างเคียงอะไรไหมคะ2.ควรตรวจตั้งครรภ์กี่วันหลังประจำเดือนมาครั้งล่าสุด เพราะรอบเดือนไม่เท่ากันค่ะ3.มีโอกาสตั้งครรภ์ไหมคะ ปล.ตอนนี้ไม่มีอาการเหมือนคนท้องอะไรเลยค่ะ4.หากทำด้วยวิธีธรรมชาติแล้วยังไม่ประสบผลสำเร็จ ควรปรึกษาแพทย์หลังจากปล่อยธรรมชาติกี่เดือนคะ อายุ 29ค่ะ เพิ่งแต่งงานขอบค่ะ
สวัสดีค่ะ การมีเพศสัมพันธ์เพื่อให้มีการตั้งครรภ์นั้น ควรทำในช่วงที่มีไข่ตก ไข่จะตกประมาณวันที่ 14 ของรอบเดือน โดยวันแรกนับจากวันที่เริ่มมีประจำเดือนในกรณีที่ประจำเดือนมาไม่ค่อยสม่ำเสมอ จากสาเหตุใดๆก็ตาม อาจทำให้นับวันตกไข่เพื่อให้เกิดการตั้งครรภ์ได้ยาก แนะนำพบสูตินรีแพทย์เพื่อหาสาเหตุของประจำเดือนที่มาไม่สม่ำเสมอเช่นมีถุงน้ำในรังไข่ มีเนื้องอกมดลูก มีโรคไทรอยด์ และแก้ตามสาเหตุนั้นๆ1.ไม่มีผลอะไรค่ะ ถ้าไม่ได้รับประทานยาคุม ฉีดยาคุมหรือฝังยาคุมอยู่2.ชุดตรวจการตั้งครรภ์ทางปัสสาวะสามารถตรวจให้ผลบวกได้ตั้งแต่ 10-14 วันหลังมีการปฏิสนธิ3.ถ้าประจำเดือนล่าสุดมา 4 เมย.ตอนนี้ยังไม่มา ก็อาจจะเรียกว่าประจำเดือนมาช้า อาจซื้อชุดตรวจการตั้งครรภ์มาตรวจเบื้องต้นได้ค่ะ ไม่จำเป็นต้องมีอาการของคนท้องร่วมด้วยก็ท้องได้ค่ะ4.ภาวะมีบุตรยากคือการทีมีเพศสัมพันธ์สม่ำเสมอไม่ได้ป้องกันเกิน 1 ปีแต่ยังไม่มีบุตร ซึ่งมีสาเหตุได้จากทั้งฝ่ายหญิงเช่นท่อนำไข่ตีบตัน มีเนื้องอกมดลูก หรือฝ่ายชายคือตัวอสุจิน้อยและไม่แข็งแรงแนะนำถ้ามีปัญหามีบุตรยาก หรือประจำเดือนไม่สม่ำเสมอ ควรปรึกษาสูตินรีแพทย์เพิ่มเติมค่ะ